Dommer is ons voorland, sê kenners | Maroela Media
Dommer is ons voorland, sê kenners
Die "mense van vandag" is toe nié so slim soos hul ouers nie.
Dit is wat blyk uit 'n navorsingsverslag wat vandeesweek gepubliseer is. Volgens dié studie het mense se intelligensiekwosiënt (IK) stadig maar seker die afgelope paar dekades begin afneem.
CNN berig die afname kan moontlik toegeskryf word aan omgewingsfaktore.
Noorweegse navorsers het die IK van Noorweegse mans wat tussen 1962 en 1991 gebore is geanaliseer en bevind dat die IK bykans drie punte per dekade styg vir dié wat tussen 1962 en 1975 gebore is. Daar is egter 'n bestendige daling vir die wat ná 1975 gebore is.
Soortgelyke navorsing is in Denemarke, Brittanje, Frankryk, Nederland en Finland gedoen met soortgelyke resultate.
Ole Rogeberg, mede-outeur van die verslag en senior navorser by die Ragnar Frisch- sentrum vir ekonomiese navorsing in Noorweë, skryf die aanvanklike toename én die onlangse afname aan omgewingsfaktore toe.
"Om dit reguit te stel, dis nie 'n geval dat dom mense meer kinders kry as slimmes nie. Dit het iets te doen met die omgewing want ons sien dieselfde verskille binne gesinne," Rogeberg gesê.
Omgewingsfaktore kan veranderinge in die onderrigstelsel en mediaomgewing, voeding, minder lees en meer aanlyntyd insluit.
Stuart Ritchie, 'n postdoktorale navorser aan die Universiteit van Edinburg wat nie betrokke was by dié studie nie, skryf die aanvanklike styging in IK toe aan die "Flynn-effek", 'n term wat die toename in intelligensievlakke in die 20ste eeu aandui, waarskynlik as gevolg van beter toegang tot onderrig.
Ritchie voer aan dat toegang tot onderrig waarskynlik die beslissendste faktor is om ongelykhede in intelligensievlakke mee te beskryf.
Robin Morris, 'n professor in sielkunde aan Kings College in Londen, meen weer tradisionele intelligensie-maatstawwe, soos die IK-toets, is dalk nie meer so relevant in vandag se wêreld met sy vinnige pas en konstante tegnologiese verandering nie.
Die Noorweegse studie kan hier gesien word.
Die IK en ander toetse mag dalk van dag nie relefant wees nie, maar verseker is die verstandelike vermoë nog meer relefant om die uitdagings van die moderne tegnologiese wêreld die hoof te bied. Is dit dan nie tot jou voordeel om te weet wat jou IK is nie?
As dit so is kry die anc meer stemme hehe
Ek sien ook CR beduie in die dae dat werksondervinding is 'n versperring vir indiensneming. So as ons IK deesdae maar eina is en ons het nie werksondervinding nie, wat dan?
Die woord rommelstatus kom by my op.
Ja hulle wil baie geld hê met geen ondervinding. As hulle volgens IK moet gaan weet ek nie so mooi nie. My IK sê vir my ek kan maar brand, plunder moord pleeg, verkrag, en wat nog alles. Ja swaer dis die werklikheid.